Na temelju članka 72. stavka 1. Zakona o komunalnom gospodarstvu (Narodne novine br. 68/18, 110/18, 32/20) i članka 35. Statuta Općine Fužine (Službene novine Općine Fužine 06/21), Općinsko vijeće Općine Fužine, na sjednici održanoj dana \_\_\_\_\_\_\_\_\_\_\_\_ 2024. godine donosi

**PRVE IZMJENE PROGRAMA**

**ODRŽAVANJA KOMUNALNE INFRASTRUKTURE NA PODRUČJU OPĆINE FUŽINE ZA 2024. GODINU**

Članak 1.

U Programu održavanja komunalne infrastrukture na području Općine Fužine za 2024. godinu (Službene novine Općine Fužine 10/23) u članku 2. mijenjaju se sljedeći tabelarni prikazi i glase:

**3. ODRŽAVANJE JAVNIH PROMETNIH POVRŠINA NA KOJIMA NIJE DOPUŠTEN PROMET MOTORNIM VOZILIMA**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje javnih prometnih površina na kojima nije dopušten promet motornim vozilima** | | | | | |
| 1. | Održavanje javnih površina na kojima nije dopušten promet motornim vozilima | Programom održavanje javnih prometnih površina na kojima nije dopušten promet motornim vozilima podrazumijeva uređenje i održavanje istih kako bi se osigurala njihova funkcionalna ispravnost. Predviđa se tretiranje 2.040,00 m2 površina od biljnog korova, ručno čišćenje i uklanjanje snijega sa javnih površina prema ukazanoj potrebi od 335 radna sata radnika i doprema i posipavanje materijala za posipavanje od 70 radnih sati radnika. Pometanje će se vršiti na ukupno 42.600,00 m2 površine, vršiti će se ručna košnja ukupno 26.936,00 m2 površine te strojna košnja u količini od 74 radnih sati stroja. Također se predviđaju i ostali nepredviđeni radovi kojima se osigurava sigurnost površina i koji će se izvoditi prema ukazanoj potrebi od 575 radnih sati radnika. Program podrazumijeva i održavanja pristaništa i šetnice na jezeru Lepenica, sanjkališta u Vratima i održavanje rekreacijskog centra Vicićev most. | 106.790,00 | 95.000,00  11.790,00 | komunalna naknada  komunalni doprinos |
|  |  | **UKUPNO** | **106.790,00 €** | **106.790,00 €** |  |

**7. ODRŽAVANJE JAVNE RASVJETE**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje javne rasvjete** | | | | | |
| 1. | Javna rasvjeta (utrošak) | Ova stavka uključuje podmirivanje troškova električne energije za osvjetljavanje javnih površina i nerazvrstanih cesta. Godišnja potrošnja električne energije na području Općine Fužine iznosi 2.962.392,00 kWh | 25.000,00 | 25.000,00 | komunalna naknada |
| 2. | Javna rasvjeta (održavanje) | Program održavanja javne rasvjete podrazumijeva godišnji ugovor održavanja na području Općine Fužine odnosno popravak ili zamjena rasvjetnih tijela. Na području Općine Fužine ima ukupno 1.206 rasvjetnih tijela. | 15.000,00 | 15.000,00 | komunalna naknada |
| 3. | Dekoracija | Programom se predviđa novogodišnje ukrašavanje javnih površina i cesta na području Općine Fužine. Novogodišnja dekoracija predviđa postavljanje svjetlećih elemenata na stupovima javne rasvjete po naseljima i to na Vratima ukupno 21 svjetleća elementa, Fužine 47 svjetlećih elemenata i Lič ukupno 34 svjetleća elementa, te ukrašavanje borova u centima naselja. Predviđa se i nabavka nove dekoracije. | 30.000,00 | 20.000,00  10.000,00 | komunalna naknada  opći prihodi i primici |
|  |  | **UKUPNO** | **70.000,00 €** | **70.000,00 €** |  |

Članak 2.

Članak 3. mijenja se i glasi:

„Sredstva za ostvarivanje Programa održavanja komunalne infrastrukture za 2024. godinu planirana su u iznosu od 600.090,00 €, a osigurati će se iz sljedećih izvora:

- komunalna naknada u visini od 342.000,00 €

- grobna naknada u visini od 15.000,00 €

- tekuće pomoći iz Županijskog proračuna u visini od 5.500,00 €

- tekuće pomoći – Hrvatske ceste d.d. Zagreb u visini od 90.000,00 €

- doprinos za šume u visini od 104.914,00 €

- opći prihodi i primici u visini od 30.886,00 €

- komunalni doprinos u visini od 11.790,00 €“.

Članak 3.

Prve izmjene Programa održavanja komunalne infrastrukture za 2024. godinu stupaju na snagu osmog dana od dana objave u Službenim novinama Općine Fužine.

KLASA:

URBROJ:

Fužine,

**OPĆINSKO VIJEĆE OPĆINE FUŽINE**

Predsjednik

Valentin Crljenko